རྒྱལ་སྤྱིའི་ཚོགས་སྡེ་ཁག་གིས་འབར་མ་གཞུང་གིས་རོ་ཧིན་གྷ་ཡ་ཁ་ཆེ་གྲངས་ཉུང་མི་རིགས་ལ་དྲག་གནོན་བྱེད་ཀྱིན་ཡོད་སྐོར་བརྗོད་དེ།འབར་མ་རྒྱལ་ཁབ་ཀྱི་སློབ་སྟོན་པ་ལྕམ་ཨང་སན་སུའུ་སྐྱིད་དང་གཞུང་འཛིན་པར་སྐྱོན་བརྗོད་ཤུགས་ཆེན་བྱེད་བཞིན་པའི་སྐབས་དང་བསྟུན།ཁ་སང་ཡེ་ཤུའི་ཆོས་དཔོན་ཕོབ་ཧྥི་རན་ཁུ་སི་མཆོག་འབར་མའི་ནང་གཟིགས་སྐོར་དུ་ཕེབས་ཏེ།འབར་མའི་དྲག་དམག་སྲིད་གཞུང་གི་མགོ་འཁྲིད་མཱེན་ཨང་ལིན་དང་ཐུག་འཕྲད་གནང་ཡོད་པ་དང་།སྐབས་དེར་མཱེན་ཨང་ལིན་གྱིས་འབར་མའི་ནང་ཆོས་ལུགས་དབྱེ་འབྱེད་ཀྱི་ལས་རིགས་གཅིག་ཀྱང་མེད་པ་མ་ཟད་ཆོས་ལུགས་རང་དབང་སྔར་བཞིན་ཡོད་སྐོར་ཞུས་ཡོད་པ་རེད།